ბარბარეა
ბარბარეა (ლათ. Barbarea) — ორ-, იშვიათად მრავალწლოვან ბალახოვან მცენარეთა გვარი კომბოსტოსებრთა ოჯახისა. ფესვთანური და ქვედა ღეროსეული ფოთლები წუნწიანი, ჩანგისებრი ან ფრთისებრ დაყოფილია, ზედა ღეროსეულები ხალთებითაა შემოხვეული ღეროზე. ყვავილები ყვითელია, შეკრებილია მტევნისებრ ან მცირე საგველასებრ ყვავილედში. ნაყოფი მრავალნაყოფიანი ჭოტია. ცნობილია 30-მდე სახეობა. ძირითადად გავრცელებული არიან ჩრდილოეთ ნახევარსფეროს ცივ და ზომიერ განედებში. ზოგიერთი სახეობა გამოიყენება ვიტამინების მისაღებად [ჩვეულებრივი ბარბარეას (Barbarea vulgaris) ფოთლები შეიცავს 260 მგ%-მდე C ვიტამინს, თაფლოვან, სანელებელ, იშვიათად დეკორატიულ მცენარედ. საქართველოში გავრცელებული სახეობები: Barbarea brachycarpa Boiss., 1844 Barbarea brachycarpa subsp. minor (K.Koch) Parolly & Eren, 2006 სინონიმი Barbarea minor K.Koch, 1847 Barbarea grandiflora N.Busch, 1908 — კავკასიის ენდემი Barbarea integrifolia DC., 1821 Barbarea plantaginea DC., 1821 Barbarea vulgaris W.T.Aiton, 1812